 REGULAMENT DE GOSPODĂRIRE COMUNALĂ 

al Comunei Ștefan Vodă

DISPOZIȚII GENERALE


(1) Consiliul local al Comunei Ștefan Vodă și Primarul Comunei Ștefan Vodă sunt responsabili de organizarea, conducerea, îndrumarea, coordonarea și controlul activității de gospodărire comunală, înfrumusețarea localității,  păstrarea ordinii și curățeniei în comuna Ștefan Vodă.

(2) Consiliul local şi primarul comunei Ștefan Vodă vor adopta şi vor dispune măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţii şi în afara acesteia, la efectuarea la timp a activităţilor gospodăreşti.

CAPITOLUL I  OBLIGAȚIILE CONSILIULUI LOCAL ȘTEFAN VODĂ ȘI A PRIMARULUI COMUNEI ȘTEFAN VODĂ
    a) asigură măsurile necesare pentru protecţia sănătăţii publice, cu sprijinul şi sub supravegherea organelor de specialitate ale statului;

    b) asigură măsuri corespunzătoare pentru conservarea şi protecţia mediului;

    c) ia măsuri pentru prevenirea poluării accidentale a mediului sau a surselor şi cursurilor de apă prin  depozitarea necontrolată a deşeurilor de către agenţii economici sau de către cetăţeni;

    d) asigură realizarea unor sisteme moderne de colectare, depozitare, transport şi prelucrare a deşeurilor şi gunoaielor; amenajarea unor locuri speciale de depozitare în fiecare localitate;

    e) ia măsuri pentru respectarea prevederilor legale şi a documentaţiilor de amenajarea teritoriului şi urbanism aprobate, precum şi a normelor privind executarea construcţiilor;

    f) asigură curăţenia străzilor şi a celorlalte locuri publice, îndepărtarea zăpezii, a gheţii de pe străzi şi trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;

    g) ia măsuri pentru repararea şi întreţinerea străzilor, a drumurilor comunale, podeţelor, curăţarea şi amenajarea şanţurilor, modernizarea drumurilor existente şi realizarea unor drumuri comunale noi;

    h) ia măsuri pentru finalizarea construcţiilor începute;

    i) ia măsuri pentru întreţinerea în bună stare a construcţiilor existente, repararea şi zugrăvirea periodică a acestora;

    j) organizează  acţiuni pentru salubrizarea şi igienizarea localităţii;
    k) ia măsuri pentru curăţenia, salubrizarea și asanarea terenurilor insalubre şi prevenirea poluării apelor;
    l) asigură repararea, întreţinerea şi modernizarea reţelei de distribuţie a apei;

    m) canalizarea şi epurarea apelor uzate şi pluviale;

    n) amenajarea, potrivit planului urbanistic general, şi întreţinerea spaţiilor verzi, a parcurilor, grădinilor publice, a terenurilor de sport şi de joacă pentru copii, a celorlalte locuri publice de agrement;

    o) păstrarea curăţeniei şi respectarea normelor igienico-sanitare în sala de sport, pe stadion şi în celelalte unităţi de cultură şi sport aflate în proprietatea unităţii administrativ-teritoriale sau în administrarea consiliului local;

    p) asigură păstrarea, conservarea, repararea şi restaurarea, în condiţiile legii, a monumentelor de pe teritoriul comunei.

CAPITOLUL II OBLIGAȚIILE INSTITUȚIILOR PUBLICE,  ALE PERSOANELOR JURIDICE ȘI ALE PERSOANELOR FIZICE
 a) să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;
    b) să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale prin regulamentele de urbanism;

    c) să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;

    d) să asigure curăţenia pe terenurile şi locurile de depozitare aflate în proprietate, precum şi pe căile de acces;

    e) să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite prin lege sau de consiliile locale;

    f) să depoziteze corespunzător reziduurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;

    g) să menţină curăţenia trotuarelor, a părţii carosabile, a locurilor publice şi a locurilor de parcare pe care le folosesc;

    h) să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliul local;

    i) să respecte măsurile stabilite de lege şi de reglementările locale pentru asigurarea igienei publice şi curăţeniei în localitate;

    j) să asigure curăţarea mijloacelor de transport şi a utilajelor la intrarea acestora pe drumurile publice;

    k) să cureţe şi să întreţină şanţurile, rigolele şi podeţele aferente proprietăţii;

    l) să finalizeze construcţiile începute, pe baza autorizaţiilor eliberate de primari, în condiţiile şi în termenele stabilite de acestea;

    m) să nu ocupe domeniul public cu vehicule în afara spaţiilor marcate expres de administratorul domeniului public.

CAPITOLUL III  CONTRAVENȚII ȘI SANCȚIUNI

1. Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 1000 la 2000 lei în cazul persoanelor juridice și de la 500 la 1000 lei în cazul persoanelor fizice următoarele fapte:

a) neîntreținerea curățeniei și igienei în locuințe și anexe gospodărești, în curți și grădini, în sediile și/sau punctele de lucru ale operatorilor economici și instituțiilor publice sau pe oricare alte suprafețe de teren deținute în proprietate/folosință/administrare/sub alte forme, împiedicând astfel conviețuirea în bune condiții cu vecinii și/sau colocatarii;


b) neefectuarea potrivit legii a lucrărilor de zugrăvire și vopsire a părților exterioare ale clădirilor, indiferent de destinația acestora, a lucrărilor de reparații și întreținere a curților, precum și a altor lucrări de reparații și întreținere la fațadele imobilelor, creând astfel un aspect inestetic zonei.


c) neefectuarea operațiunilor de dezinsecție, dezinfecție, deratizare a clădirilor, indeferent de destinația acestora, numai în cazul în care deținătorii/utilizatorii clădirilor respective și/sau terenurilor aferente au fost înștiințați cu privire la asfel de operațiuni;


d) neîntreținerea curățeniei tortuarelor aferente imobilelor, a spațiilor verzi din imediata apropiere a imobilelor de către persoanele care le dețin în proprietate sau folosință;


e) arderea resturilor vegetale, menajere și/sau deșeurilor de orice fel pe domeniul public sau privat al comunei;


f) necurățarea zăpezii și a gheții de pe trotuarele, acoperișurile și rigolele din fața imobilelor pe care le dețin sau administrează, neîmprăștierea de material antiderapant pe trotuarele din fața imobilelor  în cazul formării de polei;


g) împiedicarea în orice mod a vehiculelor și utilajelor de intervenții sau a operațiunilor de deszăpezire, tăierea ierbii, toaletării arborilor de pe domeniul public.


h) răsturnarea cu intenție a coșurilor de gunoi, pubelelor, a canapelelor sau altor elemente de mobilier urban, precum și mutarea acestora și amplasarea în alte locuri decât cele stabilite de administrația locală; 


i) excavarea, executarea de săpături și preluarea de pământ pentru orice scop, fără a deține avizele și autorizațiile legale.


2.  Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 2000 la 3000 lei următoarele fapte:


a) aruncarea sau depozitarea pe domeniul public sau în alte locuri publice, cu excepția locurilordestinate pentru acest scop, a deșeurilor menajere, a resturilor vegetale sau animale, a molozului și rezidurilor din construcții, a gunoiului de grajd sau a oricăror alte tipuri de deșeuri sau reziduri, cu aplicarea sancțiunii complementare prevăzută de art. 64 din OUG 92/2021 de confiscare a a vehiculului și/sau utilajului folosit la comiterea faptei;


b) amplasarea fără aviz/autorizație, depozitarea sau abandonarea pe domeniul public sau în alte locuri publice a bunurilor materiale de orice natură, a autovehiculelor de orice fel indiferent de starea lor, a utilajelor, a chioșcurilor, tonetelor sau a construcțiilor metalice de orice fel, cu excepția organizărilor de șantier sau a punctelor de lucru aprobate potrivit regelementăriloe legale;


c) abandonarea vehiculelor avariate sau defecte  pe carosabil pentru o perioadă mai mare de 5 zile;


d) deversarea sau evacuarea pe străzi, trotuare, rigole, alei sau spații verzi a reziduurilor, a apelor uzate, menajere sau industriale;


e) lipirea afișelor sau a anunțurilor publicitare în alte locuri decât cele special amenajate pentru afișaj;


f) scrierea/măzgălirea cu graffiti, vopsea sau alte substanțe pe clădiri, monumente sau alte construcții;


g) distrugerea sau deteriorarea containerelor, coșurilor de gunoi, pubelelor, cutiilor și căminelor de branșamente la utilități, a canapelelor, mobilierului urban sau altor amenajări și construcții amplasate de domeniul public sau privat al comunei, cu obligația contravenientului de a remedia sau a suporta costurile de reparație/înlocuire  a bunurilor distruse;


h) manevrarea neautorizată a vanelor, robineților și hidranților sistemului public de alimentare cu apă pentru alte scopuri decât cele legate de incendii; 


i) aruncarea sau deversarea în căminele, receptorii sau rețeaua de canalizare a comunei a pământului, molozului, deșeurilor de orice fel, reziduurilor menajere sau industriale, a substanțelor chimice care deteriorează canalizarea sau împiedică procesul de epurare;


j) refuzul de a încheia contract de preluare, transport și neutralizare a deșeurilor menajere și reciclabile cu operatorul local de salubrizare;


k) degradarea prin orice mijloace a îmbrăcăminții suprafețelor carosabile sau pietonale;


l) blocarea sau înfundarea colectoarelor, gurilor de scurgere, a căminelor de apă;


n) împrejmuirea, delimitarea sau marcarea în orice mod, fără acordul/avizul/autorizarea administrației locale a imobilelor ce aparțin domeniului public sau privat al comunei cu scopul de a rezerva un drept exclusiv de utilizare a acestora;


n) refuzul de a salubriza suprafețele ce aparțin domeniului public sau privat al comunei de către persoanele care le-au utilizat pentru desfășurarea unor activități autorizate;


3.  Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 1000 la 1500 lei următoarele fapte:


a) lăsarea liberă sau pășunatul animalelor pe domeniul public sau privat al comunei, cu excepția suprafețelor destinate acestui scop;


b) nesupravegherea animalelor de companie în spațiile publice sau necurățarea excrementelor acestora de pe domeniul public;


c) hrănirea animalelor fără stăpân pe domeniul public sau în locuri unde ar creea disconfort cetățenilor;


d) împiedicarea desfășurării operațiunilor de ecarisaj; 


4.  Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 500 la 1000 lei următoarele fapte:


a) neasigurarea de către operatorii economici sau instituțiile publice a curățirii geamurilor, vitrinelor, neînlocuirea geamurilor sparte, neîntreținerea fațadelor clădirilor chioșcurilor sau tonetelor unde își desfășoară activitatea;


b) prepararea materialelor de natura motrarelor, betoanelor și altele asemenea folosite în construcții, direct pe partea carosabilă sau orice alte suprafețe ca aparțin domeniului public sau privat al comunei;


c) efectuarea intenționată cu autovehicule, atv, scutere, de manevre bruște cum ar fi viraje, întoarceri, derapaje și altele asemenea, efectuarea voluntară de accelerări sau frânări bruște în scop de divertisment, fapte ce ar conduce la apariția unui pericol iminent, poluare fonică, tulburarea liniștii și ordinii publice;


5. Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 1500 la 2500 lei următoarele fapte:


a) însușirea sau înstrăinarea de arbori doborâți de fenomene naturale sau tăiați  fără aprobarea primăriei;


b) plantarea, tăierea de arbori de pe domeniul public;


c) circulația oricărui tip de vehicul pe aleile din parc;


d) neîntreținerea zonelor verzi din preajma imobilelor, indiferent de destinația acestora;


e) distrugerea arborilor, arbuștilor, straturilor de flori sau gazonului din locurile publice;


6. Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 500 la 1500 lei următoarele fapte:


a) abandonarea, depozitarea gunoiului, resturilor vegetale, excedentului de pământ sau a altor materiale/deșeuri în cimitire în alte locuri decât cele amenajate în acest scop;


b) deteriorarea sau distrugerea mormintelor, amenajărilor sau construcțiilor funerare din incinta cimitirelor;


c) accesul cu animale și pășunarea acestora în incinta cimitirelor;


d) degradarea sau schimbarea destinației aleilor din incinta cimitirelor, cu excepția lucrărilor autorizate;


7. Constituie contravenții, dacă nu sunt săvârșite astfel încât să constituie infracțiuni potrivit legii penale, și se sancționează cu amendă de la 1000 la 3000 lei următoarele fapte: 


a) circulația vehiculelor pe străzile din localitate cu anvelopele încărcate cu noroi și împrăștierea acestuia pe partea carosabilă;


b) circulația pe străzile din comună a vehiculelor grele șenilate fără protecții adecvate;


c) circulația vehiculelor agabaritice, a camioanelor și tractoarelor agricole cu încărcătură mai mare de 16 tone, fără acordul scris al administrației locale, cu excepția vehiculelor ce aparțin operatorilor economici care au sediul pe raza comunei Ștefan Vodă;


d) contaminarea străzilor, trotuarelor cu uleiuri, carburanți și alte reziduuri petroliere sau lichide tehnice;


CAPITOLUL IV DISPOZIȚII FINALE

(1) Constatarea și sancționarea contravențiilor prevăzute în prezentul regulament se face de către:


a) primarul comunei prin persoanele delegate sau împuternicite de acesta;


b) ofițeri și subofiței de poliție;


(2) Procedura de constatare a contravențiilor și aplicarea sancțiunilor se completează prevederile Ordonanței Guvernului nr. 2/2001 privind regimul juridica al contravențiilor. 


(3) Prezentul regulament se completează cu prevederile actelor normative în domeniu.

